cyanic-selkie/wikianc huggingface dataset:
Murder of Crows (roman)
Ynhâld
Simon Wolfgard beleit ûnderwilens yn it binnenplak fan Lakeside in grutte gearkomste fan 'e lieders fan 'e Oaren út it Noardeasten, it Hege Noardeasten en it Midwesten. De Oaren út dy lêste regio binne swier troffen troch de oanfallen mei ferwolving en fielgoed, en binne safierhinne dat se alle minsken op harren gerjochtichheid wol útrûgje wolle. De Oaren út it Hege Noardwesten hawwe noch net folle mei minsklike oanfallen te krijen hân, en soargje sadwaande yn 'e gearkomste foar in tsjinwicht tsjin dy út it Midwesten. Under de Oaren út it Hege Noardwesten binne Alan Wolfgard, in skriuwer fan romans, en Charlie Kriegard, dy't mank de Oaren in ferneamd muzikant is. Beiden binne tige nijsgjirrich nei Meg Corbyn, en nettsjinsteande syn opfetting oer minsken is Joe Wolfgard, de wichtichste lieder fan 'e Oaren út it Midwesten, dat ek. Simon stimt deryn ta om harren mei te nimmen nei it kantoar fan 'e kontaktpersoan, dêr't Meg dy middeis 'bewekke' wurdt troch Skippy, in jonge Wolf dy't geastlik net alhiel ynoarder is en himsels net yn in minske feroarje kin.
Kay van Dijk
Hy begûn syn karriêre by de klup Nuovo út Doorwerth en spile dêrnei by Landstede Volleybal/VCZ, VC Omniworld en it Belgyske Noliko Maaseik. Van Dijk ferhuze yn 2008 nei de klup LIG Eaters yn it Súd-Koreaanske Seoul. Nei't er ien seizoen yn Súd-Korea spile hie, tekene er yn juny 2009 in kontrakt by de klup Pallavolo Loreto út Itaalje. Hy die ienris mei oan de Olympyske Spullen, dat wie nammentlik op de Spullen fan 2004 yn Atene. Doe waard hy mei de Nederlânske follybalploech njoggende. Yn totaal hat Kay van Dijk op 1 oktober 2010 172 ynterlannen spile foar de Nederlânske ploech.
Warner Bros. Studios, Burbank
Films
In seleksje fan films dy't alteast foar in diel yn 'e Warner Bros. Studios, Burbank opnommen binne:
Tadzjiken
thumb|Tadzjiken De Tadzjiken binne in Iraansk Folk yn Sintraal Aazje, dat foar it grutste part yn Tadzjikistan en Afganistan wennet, mar ek yn Oezbekistan, Sina en Pakistan.
Nasjonaal Park De Everglades
Skiednis
Yn 'e 1940-er jierren krige Marjory Stoneman Douglas, in sjoernaliste foar The Miami Herald, opdracht om in artikel oer de rivier de Miami te skriuwen. Dat makke yn har belangstelling foar de Everglades wekker. Fiif jier lang die se ûndersyk nei it gebiet, foar't se syn 1947 har boek The Everglades: River of Grass publisearre. Dêryn beskreau se it moerasgebiet oant yn detail, en se heakke der ek in haadstik oan ta oer de ferdwining fan 'e Everglades. Fan har boek waarden mear as 500.000 eksimplaren ferkocht, en it hie grutte ynfloed. Douglas, dy't de bynamme fan "Beppe fan 'e Everglades" krige, rjochte letter de Friends of the Everglades op, in aksjegroep dy't him oankante tsjin fierdere ûntwikkeling fan it gebiet.
Yn 'e desennia nei it ûntstean fan it nasjonaal park waarden ferskate kriten dy't yn it oarspronklike plan fan Coe diel fan it park útmakke hiene, der dochs noch oan tafoege. Oaren fan dy gebieten waarden ynkorporearre yn oare beskerme natoergebieten, lykas it Nasjonaal Park Biscayne, it Nasjonaal Wyldreservaat Big Cypress, it Steatspark It John Pennekamp Koraalrif op Key Largo, it Faunareservaat Ten Thousands Islands en it Nasjonaal Seereservaat De Florida Keys. Yn 1976 waard it Nasjonaal Park De Everglades troch de UNESCO oantsjut as in ynternasjonaal biosfearreservaat en trije jier letter pleatste de UNESCO it op 'e Wrâlderfgoedlist. De Konvinsje fan Ramsar beneamde it nasjonaal park yn 1987 ta in wetland fan ynternasjonaal belang.
Arnold Böcklin
Wurk
Böcklin syn namme waard ek bekend troch it Art Nouveau-lettertype dat Otto Weisert nei syn dea makkee en nei him ferneamde.
Labradorsee
De wettertemperatuer sit tusken de –1 °C winterdeis en 5–6 °C yn de simmer. It sâltgehalte fan it wetter is betreklik leech. Twatredde part fan de see rekket winterdeis beferzen. De djipte yn it midden fan de see is sa'n 3 km.
Sorrell Booke
Sorrell Booke (Buffalo (New York), 4 jannewaris 1930 – Los Angeles (Kalifornje), 11 febrewaris 1994), wie in Amerikaansk akteur fan etnysk Joadsk komôf, dy't yn syn karriêre sawol yn films, op 'e tillefyzje as op it toaniel te sjen wie. Hy waard lykwols it bekendst mei syn rol as de korpulinte en korrupte pleatlike politikus Boss Hogg, yn 'e tillefyzjesearje The Dukes of Hazzard.
Chris de Wagt
Karriêre
De Wagt tekene yn april 2008 in nij kontrakt dat him oant 2010 by Cambuur hâlde sil. Hy einige syn wurkpaad as aktive fuotballer yn 2010 by Top-Oss, wêrnei't er noch fjouwer jier fuotballe yn it earste fan ONS.
Chagrianen
Chagrianen (inkeltal: Chagriaan; útspr.: [ʧaɡriˈaːn], likernôch: "tsja-gri- aan ") binne in fiktyf ras fan humanoïde bûtenierdske wêzens út 'e Star Wars-franchise. It binne amfibyen dy't ôfkomstich binne fan 'e planeet Champala. De binêre stjer dêr't Champala omhinne sirkelet, jout sa'n radio-aktive strieling ôf dat minsken der net lang oerlibje kinne soene. De Chagrianen hawwe lykwols in blauwe hûd mei it fermogen om radio-aktive strieling te filterjen. Harren swit is grien fan kleur. Harren taal is it Chagri.
Marsdiep (skip út 1963)
Foar it ûntwerp fan de Marsdiep hat TESO goed sjoen nei Seelân dêr't de PSD al jierrenlang sokke fearboaten yn de feart hie, te begjinnen mei deselde Keninginne Wilhelmina út 1927 dy 't TESO fan 1960 ôf brûkte. Ein jierren 50 kaam de PSD mei in nij type, gruttere fearboat. Op dit type skip is de Marsdiep basearre, al wiene de Siuwske skippen mei 102 meter in stik langer as de Marsdiep mei har 68 meter. It ûntwerp fan de nije oanlisstegers wie hast identyk oan de yn 1958 boude oanlisstegers yn Flissingen en Breskens.
Spitkeet
In plaggehutte wie in tige ienfâldich bouwurk. Meastal foar in gedielte útgroeven yn de grûn en sûnder sydmuorren sadat it dak op grûnhichte begûn. It dak wie beklaaid mei seadden dy't út it omlizzende lân stutsen waarden.
Beppe
De beppe dy't it wrâldrekôr yn 'e hannen hat de jongste beppe fan 'e wrâld te wêzen, is Rifca Stănescu, in Roma-famke út Roemeenje, dat mei 12 jier har earste bern te wrâld brocht, in famke dat Maria kaam te hjitten. Dy Maria brocht sels yn 2011 har earste bern te wrâld, doe't se 11 jier wie, wêrmei't Rifca mei 23 jier beppe waard.
Skiednis fan Bremen
Bremen wie fjouwer kear lid wurden fan de Hânze:
De Kat
De Kat is in buorskip oan de Himdyk tusken Blauhûs en Westhim yn de gemeente Súdwest-Fryslân. De namme komt ek foar as Sate Katzyl en De Katzijl. Hy leit oan de feart fan Easthim nei de Pikemar lâns de súdlike Middelseedyk. In kat is in type syl (slûs).
Jobbegea
thumb|right|300px|Lizzing gemeente It Hearrenfean thumb|right|250px|Jobbegea thumb|right|250px|Molkfabryk "Ons Belang” Jobbegea (Nederlânsk: Jubbega, Stellingwerfsk: Jubbege of Schurige) is it twadgrutste plak yn de gemeente It Hearrenfean. It doarp leit yn de noardeastpunt fan de gemeente. It hat likernôch 3.350 ynwenners.
Stasjon Lier
Skiednis
Yn it jier 1854-1855 krige Lier in eigen stasjon, doe 't de stêd op de Hannoversche Westbahn fan Emden nei Rheine oansletten waard. Op de plannen tusken de jierren 1852 en 1855 hie de Hannoverse arsjitekt Conrad Wilhelm Hase ynfloed, mooglik ek Adolf Funk. It postkantoar kaam by de nijbou yn en iepene hjir ek it earste telegraafstasjon, mar ferhuze yn 1885-1886 nei in eigen gebou by it stasjon. De spoaroansluting nei Oldenburg en dêrmei nei Bremen folge op 15 juny 1869 en omfette 55,01 kilometer. Op 26 novimber 1876 waard de line nei Nijeskâns (26 km) yn bedriuw naam. Yn 1955 iepene it sintrale busstasjon (Zentrale Omnibusbahnhof, ZOB). Yn 1992 waard de spoarline Lier - Oldenburg elektrifisearre.
Oranjewâld Festival
It Oranjewâld Festival waard yn 2012 foar de earste kear holden. It wurdt organisearre troch de Stifting Oranjewâld Festival, dy't yn 2011 oprjochte waard ûnder de namme Stifting Lângoedkonserten Oranjewâld. Dit is in Algemien Nut Beëagjende Ynstelling (ANBI), dy't ynskreaun stiet by de Keamer fan Keaphannel. De stifting stelt him ta doel om publyk tagonklike konserten te organisearjen op bysûndere (erfgoed)lokaasjes op It Oranjewâld, om dêrmei sawol de leafde foar klassike muzyk oan te fiterjen as omtinken te jaan oan it ûnreplik erfgoed yn it doarp.
Nikola Tesla
thumb|Nikola Tesla om [[1893 hinne, foto fan Napoleon Sarony]] Nikola Tesla (Servysk: Никола Тесла) (Smiljan, 10 july 1856 – New York, 7 jannewaris 1943) wie in Servysk-Amerikaanske útfiner, elektrotechnikus en natuerkundige. Hy wurdt sjoen as ien fan de grutste yngenieurs en útfiners fan alle tiden.
Église Saint-Eustache (Parys)
Skiednis
Yn 1532 waard midden yn de renêssânse-tiid útein set mei de bou fan in goatyske tsjerke, dy't paste by de alluere fan in stêd as Parys. In earste stien fan it hjoeddeiske bouwurk waard op 19 augustus lein troch Jean de la Barre, de provoast fan de keaplju. Mei de goatyske struktuer, de romaanske rûne bôgen en de ornaminten yn de styl fan de renêssânse krige it tsjerkegebou in unyk karakter.
Trijegeaster Feanpolder
De Trijegeaster Feanpolder is in polder fan 1000 pûnsmiet by Aldeouwer. De polder is yn 1740 troch jonkhear Johan Vegelin van Claerbergen oanlein. Der wienen doe 16 pleatsen. Der is nei dy tiid ek in soad grûn ferfeante.
Klodius Albinus
Ein
De oanslach op Albinus misleare, mei as gefolch dat hy himsels ta keizer beneamde ein 196, (Imperator Caesar Decimus Clodius Septimius Albinus Augustus). Mei it leger stuts er oer nei Galje en naam dêrby sawat alle Britske garnizoenen mei. Hy fersloech in Romeinske leger dat him tsjinhâlde moast en lei dêrnei beslach op de militêre reserves fan Galje.
Binnenfeart
Yn Fryslân is oant 1969 groeid. Doe sakke it ferkear yn de sektor "wylde feart", gearhingjend mei de delgong yn de koasterfeart en it tanimmen fan it ladingoanbod yn konteners en pakketten (hout). Yn de oare kategoryen gienen de feroarings folle stadiger oan.
Binnenfloat
Op 1 jannewaris 1961 bedroech it oantal ynskreaune frachtskippen yn de ferkearskrite Ljouwert 790. It totale laadfermogen fan 77.997 ton ferdield oer de ferskillende kategoryen yn 1961:
Alaska
Koloniaal tiidrek
Guon histoarisy binne fan tinken dat de ierste Russyske delsetting yn Alaska stifte waard yn 'e santjinde iuw. Neffens dy teory soene ferskate boaten fan de ekspedysje fan Semjon Dezjnov yn 1648 troch in stoarm op 'e Beringsee fan koerts rekke en de kust fan Alaska berikt hawwe, wêrnei't de oerlibbenen har dêr nei wenjen setten. Dizze hypoteze is basearre op it ferslach fan 'e geograaf Nikolaj Daurkin, in etnyske Tsjûktsjy fan it Tsjûkotka-skiereilân, dy't Alaska yn 1764-1765 oandie en dêr in doarp oan 'e rivier de "Cheuveren" oantrof dat bewenne waard troch burddragende manlju dy't "de ikoanen oanbidde". Guon moderne ûndersikers slane de "Cheuveren" lyk mei de rivier de Koyuk.
Amerikaansk territoarium
William H. Seward, de Amerikaanske minister fan Bûtenlânske Saken, ûnderhannele nei de ein fan 'e Amerikaanske Boargeroarloch mei de Russen oer de Oankeap fan Alaska. Yn 1867 waard in akkoart berikt en koe de keap syn beslach krije, wêrby't de Feriene Steaten it gebiet anneksearren foar de priis fan $7,2 miljoen. De oankeap wie benammen bedoeld as in strategyske set foar de takomst, mar in soad Amerikanen seagen it yn 't earstoan as in kaptale blunder en it fuortsmiten fan withoefolle jild dêr't se nea wer wat fan weromsjen soene. De Oankeap fan Alaska waard dêrom ek wol Seward's Folly ("Sewards Dwaasheid") neamd. De earste santjin jier nei de oankeap waard it Departemint Alaska as ûnorganisearre territoarium loskes bestjoerd troch it Amerikaanske Leger. Yn 1884 krige it as it Distrikt Alaska de status fan in distrikt, mei in gûverneur dy't oansteld waard troch de presidint fan 'e Feriene Steaten. Nij-Archangelsk, no Sitka neamd, bleau it bestjoerssintrum en teffens it iennichste plak dêr't oant likernôch 1880 ta Amerikaanske kolonisten wennen. Fierders waard der ek in rjochtbank fêstige.
Bestjoer
It politike lânskip fan Alaska wurdt behearske troch de beide grutte Amerikaanske politike partijen, de Demokratyske Partij en de Republikeinske Partij. Alle oare partijen spylje mar in marzjinale rol. De opmerklikste ûnder dy oare partijen is de Alaskaanske Unôfhinklikheidspartij (AIP), oprjochte yn 1984, dy't foar de ôfskieding fan Alaska fan 'e Feriene Steaten stribbet. Sawol op it mêd fan 'e steatspolityk as de Amerikaanske federale polityk stipe Alaska oant de earste helte fan 'e 1970-er jierren oer it algemien de Demokraten. Sûnt hat de steat him lykwols fierhinne ûntjûn ta in Republikeinsk bolwurk. De bekendste politikus út Alaska, alteast yn it bûtenlân, is Sarah Palin, dy't yn 2008 de Republikeinske fise-presidintskandidate wie ûnder John McCain.
Etnisiteit
De Eskimo's wenje by de noardlike, westlik, súdwestlike en súdlike kusten fan it fêstelân lâns. Krekt as de Yndianen binne se te ferdielen yn ferskate etnyske groepen, te begjinnen mei de skieding tusken de Inûyt (Inuit), de Eskimo's fan 'e Noardlike Iissee, dy't ek yn Kanada en Grienlân wenje, en de Jûpik (Yup’ik) , de Eskimo's fan 'e Beringsee en de Stille Oseaan. De Injûpiat (Iñupiat), dy't oan 'e noardlike en noardwestlike kusten fan Alaska wenje, binne in subgroep fan 'e Inûyt. De Middensibearyske Jûpik (Central Siberian Yup’ik), dy't behalven yn Sibearje ek lânseigen binne op it ta Alaska hearrende eilân St. Lawrence, yn 'e Beringsee, de Middenalaskaanske Jûpik (Central Alaskan Yup’ik) fan westlik en súdwestlik Alaska en de Alûtiik (Alutiiq) fan súdlik Alaska binne subgroepen fan 'e Jûpik.
Gildas
Gildas (ek wol Gildas de Wize as Gweltaz) (Skotlân, om 500 - Houat, Bretanje, om 570) wie in Britske geastlike en skriuwer út mids 6e iuw. Hy skreau De Excidio et Conquestu Britanniae ('Oer de ferwoasting en ferôvering fan Brittanje').
Herman Christiaan van Hall
Troch de klam te lizzen op goede foarljochting oan boeren hat hy bydroegen oan in bettere bedriuwsfiering yn de lânbousektor.
The Hitman's Bodyguard
Plot
Underwilens beslút Amélia, nei't Kincaid har dêrop wiisd hat, dat eltsenien binnen Interpol it lek wol wêze kin, en dat se dus net ien fan har kollega's fertrouwe kin. Dêrom skillet se har eardere frijer Michael Bryce op, dy't se twingt om op 'e reis nei De Haach foar de liifwacht fan Kincaid te spyljen. Se rêdt dat op mei it drigemint om by de autoriteiten in boekje iepen te dwaan oer syn feitliks kriminele wize fan ôfweven mei lju dy't syn klanten tenei komme. As Bryce letter op it ûnderdûkadres opdaagjen komt, docht bliken dat hy en Kincaid aartsfijannen binne, mei't de hiermoardner it gauris op Bryce syn klanten foarsjoen hân hat. It bûteret sadwaande net bot tusken de beide mannen, mar Amélia hjit harren dat se mar leare moatte om harren as folwoeksenen te hâlden en dragen, en lit se mei-inoar alline.
Mace Windu
Yn The Phantom Menace
Yn 'e film komt de eigensinnige Jedi-ridder Qui-Gon Jinn foar de Ried mei de njoggenjierrige Anakin Skywalker, in eardere slavejonge dy't er oppikt hat op 'e planeet Tatooine. Anakin hat in grut oanberne talint foar de manipulaasje fan de Krêft, en teffens it heechste nivo fan 'midi-glorianen' (in mjitte fan Krêftpontinsjeel) dat ea metten is. Qui-Gon is derfan oertsjûge dat de jonge de 'Utkarde' is dêr't de âlde profesijen fan 'e Jedi gewach fan meitsje. Hy wol dêrom dat Anakin de Jedi-training ûndergiet, al is er eins fiersten te âld om dêr noch mei te begjinnen.
The Hitman's Bodyguard
Plot
Yn 'e gong konfrontearret Amélia Foucher mei har fertinkings, want liedt ta slaanderij tusken harren. Yn 'e rjochtseal hat Dûchovitsj ûnderwilens fan ruten spile. De ferwûne Bryce seit tsjin Kincaid dat hy dien hat wat syn berop fan him easke; no moat Kincaid ek dwaan wat sýn berop fan him easket. Dat, Kincaid set efter Dûchovitsj oan, dy't himsels fan it dak fan it gebou ôfhelje litte wol troch in helikopter. Kincaid makket syn hantlangers dea en sjit de helikopter del. As er gjin kant mear út kin, hâldt Dûchovitsj in hiele monolooch oer hoe't syn dea wol de bekroaning fan 'e karriêre fan Kincaid wêze sil. De hiermoardner antwurdet dat it him totaal neat ynteressearret, mar dat Dûchovitsj in flater begien hat doe't er syn liifwacht delskeat. Dêrnei wâdet er him oer de daksrâne, dat er yn 'e djipte te pletter falt op in parkearre auto. Yn 'e gong wurdt de folle gruttere en sterkere Foucher Amélia oermânsk, mar in strompeljende Bryce ferskynt om 'e hoeke fan 'e doar en sjit Foucher yn it skouder, wêrnei't Amélia him delhuft en ynrekkenet.
Sababank
De Sababank is in rjochthoekige ûnderseeske ferheging mei in ôfflakke boppekant. De bank leit sa’n 3 oant 5 kilometer súdwest fan Saba en likernôch 25 kilometer westlik fan Sint Eustaasjes. De Sababank hat in lingte fan 60 oant 65 kilometer en in breedte fan 30 oant 40 kilometer, it totale oerflak dêrmei is 2200 kante kilometer. De wetterdjipte leit tusken de 20 en 40 meter oer it grutste part fan de bank.
De Oarden
De namme De Oarden jildt sûnt 15 maart 2007 as de offisjele namme, as ferfanging foar de eardere offisjele namme Oorden.
Blokkade (militêre strategy)
In blokkade is yn 'e kontekst fan oarlochfiering en kriichskunde it aktyf (d.w.s. sa nedich mei geweld) foarkommen dat in lân of krite hannel driuwe kin mei de bûtenwrâld of dêrwei befoarriede wurde kin. Soks ferskilt fan in embargo en fan sanksjes, mei't dat wetlike barriêres binne, wylst in blokkade in fysike barriêre is. In blokkade ferskilt fan in belegering of belis, mei't in belegering tsjin in stêd of fêsting rjochte is, wylst in blokkade him rjochtet op in (folle) grutter gebiet. It doel fan in blokkade is faak, mar net altyd, om it blokkearre gebiet te feroverjen. In blokkade kin folslein wêze, wêrby't alles tsjinholden wurdt, mar it kin ek selektyf wêze, as bgl. wapens tsjinkeard wurde, mar iten of medisinen net. De juridyske rjochtmjittigens fan blokkades is twifelich en wurdt troch guon lannen wol en troch oaren net erkend.
Arboricultura
Skiednis
De RTS en de HTO ûndernommen sûnt mei-elkoar aktiviteiten wêrtroch't de ûnderlinge sfear ferbettere. De sositeit as middelpunt fan Arboricultura, krige yn 1968 nei omswalkings einlik in eigen ûnderkommen oan de Koarte Biezen. Yn 1976 ferhuze de feriening nei De Rinkelbel, de eardere beukerskoalle oan de Azalealeane. Sûnttiids groeide de feriening stadichoan troch en nommen de aktiviteiten ta. De ûntgrieningswike feroare yn in yntrowike, dêr't nije studinten, Sinkelingen, mei elkoar yn de kunde komme koennen. Mei-inoar waarden prunussen rûge op de Utertse Heuvelrêch en jûns waard der gesellich feest fierd. In soad aktiviteiten waarden regele, lykas sportdagen, útsjes nei kulturele aktiviteiten, films en folle mear.
Van Hall Larenstein
Van Hall Ynstitút
De hegeskoalle ûntstie út in fúzje yn 2003-2005 tusken it Van Hall Ynstitút yn Ljouwert en Ynternasjonale Agraryske Hegeskoalle Larenstein yn Velp en Dimter.
Hegere Skoalle Larenstein
Nei de fúzje waarden de lokaasjes yn Wageningen en Boskoop opheft, en bleaune de lokaasjes Dimter en Velp oer.
Hegebeintum
Skiednis
thumb|left|Tsjerke Doe't de terp fan Hegebeintum tusken 1896 en 1905 ôfgroeven waard, hat by wittenskiplik ûndersyk bliken dien dat dy al om 600 f.Kr. hinne bewenne west hat. Dat betsjut dat Hegebeintum ien fan 'e âldste plakken fan Eastergoa is. Yn de twadde helte fan de 8e iuw komt Hegebeitum as 'Bintheim' foar op de âldste Fulda-list. Op in minder âlde list fan it kleaster wurdt it plak 'Westerbintheim' neamd; dat om it te ûnderskieden fan de buorskip Easterbintheim, dat ûnder Blije falt. Troch setting (of boaiemsakking) fan de grûn is de hichte fan de terp yn de rin fan de iuwen leger wurden; yn it ferline moat de terp noch heger west hawwe.
Skywalker Ranch
Beskriuwing en gebrûk
De Skywalker Ranch is benammen yn gebrûk as in sintrum foar it dwaan fan lûdsopnamen en lûdsmixing foar films, sawol wat lûdseffekten oangiet as de filmmuzyk fan 'e soundtrack. Hoewol't de ranch it wurkplak (mar net it wenplak) is fan filmmakker George Lucas, is it net it haadkertier fan syn bedriuwen. Filmstudio Lucasfilm (sûnt 2012 eigendom fan Disney), special effects-bedriuw Industrial Light & Magic en fideospultsjeprodusint Lucasfilm Games (foarhinne LucasArts) binne allegear fêstige yn it Letterman Digital Arts Center yn it Presidio fan San Francisco. Lucasfilm Games wie yn syn iere jierren wol op 'e ranch fêstige, mar no jildt dat inkeld noch foar Skywalker Sound, in difyzje fan Lucasfilm, en de George Lucas Educational Foundation.
Oare ranches fan George Lucas yn Marin County
De Big Rock Ranch is in oare besitting fan George Lucas, oan 3800 Lucas Valley Road, fuort njonken de Skywalker Ranch. De Big Rock Ranch waard tusken septimber 1996 en augustus 2002 boud om 'e marketing-, linsinsearrings-, filmdistribúsje- en online-aktiviteiten fan filmstudio Lucasfilm te húsfêstjen. Yn novimber 2004 waard lykwols oankundige dat dy (en har 250 wurknimmers) ferpleatst wurde soene nei it Letterman Digital Arts Center yn San Francisco. De ferhuzing krige yn 2005 syn beslach. Neitiid wie op 'e Big Rock Ranch teminsten tsien jier lang de animaasjedifyzje fan Lucasfilm, Lucasfilm Animation, fêstige. Yn 2018 waard de ranch ferboud ta in lúksueus resort mei 56 suites foar bedriuwsretrêtes, dat Summit at Skywalker Ranch neamd waard.
Hegefaasjeline Skiphol - Antwerpen
De line waard tusken 2000 en 2006 oanlein en it earste part (tusken Antwerpen en Noarderkempen) waard op 15 juny 2009 iepene. Op 7 septimber 2009 sette de treintsjinst tusken Amsterdam en Rotterdam útein en op 13 desimber 2009 waard de hiele line yn gebrûk naam, útsein de ôfspjalting nei Breda, dy't op 3 april 2011 folge.
Eustachius fan Rome
Ferearing
Nei de dea fan Eustachius begroeven kristenen syn lichem op in ferneamd plak dêr't se in tsjerke bouden, dy't letter yn syn namme wijd waard. Mooglik lei de widze fan de ferearing fan Eustachius yn Kappadoasje, dêr't fresko's ferwize nei in 7e-iuwske kultus. Yn Konstantinopel waard it feest fan de hillige en syn gesellen al yn de 9e iuw fierd op 20 septimber yn de tsjerke dy't oan him wijd wie. Oersettings fan it libben en lijen fan de hillige yn it Syrysk en Armeensk bewize dat de hillige ek bûten Byzantium fierd waard. Yn it westen wurdt der foar it earst tsjin it ein fan de 8e iuw melding makke fan ferearing yn Itaalje. Dy ferearing gyng mank mei it ûnstean fan in grut tal teksten en fariaasjes oer it ferhaal fan Eustachius en fanút Itaalje fersprate de ferearing him fierder oer Europa. Eustachius wurdt yn tiden fan rou en by tryste famyljeomstannichheden oanroppen. Hy is ien fan de Fjirtjin Needhelpers. Lykas Sint-Hubertus is ek Sint-Eustachius beskermhillige fan de jagers. Wylst Hubertus benammen yn lannen as Belgje, Frankryk en Dútslân Eustachius as beskermhillige fan de jacht ferdrong, komt Eustachius hjoed-de-dei faker foar yn súdliker streken lykas Beieren en Eastenryk.
Coopersburg
Regintekeamer
thumb|Skriuwark yn de regintekeamer fan Coopersburg Yn it sintrale gedielte fan Coopersburg sit ek de Regintekeamer. Yn de keamer hinget in skilderij fan it grutte warehûs fan F.H. Cooper (Kuipers) en Ziegler yn New York. It skilderij is oan de binnekant fan it glês skildere en frijwat fersliten en ferware troch âlderdom. In de Regintekeamer stiet op in taffeltsje wat antyk skriuwerij-ark.
De Knipe
Skiednis
De Knipe is ûntstien út twa parten fan oare doarpen, út Nij Brongergea, it noardlike part fan Brongergea en Nij Ketlik, it noardlike part fan Ketlik. thumb|left|Skoatterlânske Kompanjonsfeart Troch it doarp rint de Skoatterlânske Kompanjonsfeart. Hjiryn lei in knipe, in fersmelling yn de feart, en dêrtroch kaam it doarp oan har nammen. It doarp wie oant 1970 opsplitst yn Boppeknipe en Benedenknipe en waard doe faak yn ien namme De Knipe neamd. It stik tsjin It Hearrenfean oan waard Beneden-Knipe neamd, it stik rjochting Bontebok Boppeknipe. By de gearfoeging fan de twa doarpen yn 1970 waard de nije namme De Knipe.
Strjitten
Oer de strjitten yn De Knipe.
The Sisterhood of the Traveling Pants 2
Plot
Carmen Lowell, Tibby Rollins, Lena Kaligaris en Bridget Vreeland út Bethesda, yn 'e Amerikaanske steat Marylân, binne al fan bêrn ôf oan hertsfreondinnen, ek al hawwe se folslein ferskillende eftergrûnen. Trije jier earder hawwe se yn in omrinwinkel in twaddehâns spikerbroek fûn dy't harren alle fjouwer perfekt past, nettsjinsteande it feit dat se folslein ferskillende postueren hawwe. Se besleaten de broek te dielen en mei't se de simmerfakânsje apart faninoar trochbrochten, stjoerden se broek fan 'e iene nei de oare, sadat se him allegear in skoft drage koene. Dy simmer feroare it libben fan 'e fjouwer fammen gâns, en se skreaune it oan 'e magy fan 'e broek ta dat se net foargoed útinoar rekken. De folgjende beide simmers dielden se broek op deselde manear.
Prizen
The Sisterhood of the Traveling Pants 2 waard nominearre foar de Teen Choice Award foar favorite film.
Liepke Scheepstra
Biografy
Scheepstra waard beïerdige op Skiermûntseach. Syn Collectie Oorlog en Verzet waard oerdroegen oan de Stichting IJsselacademie Kampen.
Habyt
thumb|Hoasfuotlingse karmelitessen In habyt, fan it Latynsk habitus ("klean"), is de deistige klaaiïng fan in mienskipoarde, meastentiids yn de Roomsk-Katolike Tsjerke, mar it kin ek in mienskip bûten de Roomsk-Katolike Tsjerke of it kristendom wêze. Ek guon oardemienskippen fan de Anglikaanske Tsjerke drage bygelyks in habyt. Yn it gefal fan muontsen wurdt de klaaiïng ek wol pij neamd.
It wurd habyt is ôflaat fan it Latynske habitus, dat 'hâlding' of 'uterlik oansjen' betsjut. It habyt kin út meardere dielen fan de foar in oarde typyske klaaiïng bestean.
Twadde Brief fan Petrus
Skriuwer en oarsprong
Tradisjoneel waard 2 Petrus neffens de bewearing yn 'e tekst sels (2 Petr. 1:1) oan 'e apostel Petrus (†64/67) taskreaun, dat ien fan 'e meast promininte dissipels fan Jezus fan Nazaret wie. De measte hjoeddeiske krityske bibelwittenskippers en teologen binne lykwols fan tinken dat it in pseudepigrafyske tekst fan in anonime skriuwer ûnder de namme fan Petrus is, û.m. om't Jezus Kristus yn 'e tekst lykslein wurdt mei God (wat op in lettere oarsprong wiist), en om't it brief gâns ûntliend hat oan it Brief fan Judas, wat in apart dwaan liket foar in man mei it gesach dat Petrus yn 'e iere tsjerke hie. It brief is rjochte oan 'e kristenen yn it algemien en kin grutdiels beskôge wurde as in warskôging tsjin lju dy't de dwaallear ferkundigen dat de messias Jezus Kristus net mear weromkomme soe. 2 Petrus wurdt sadwaande almeast datearre yn 'e earste helte fan 'e twadde iuw, doe't de leauwenden har begûnen ôf te freegjen wêrom't de werkomst fan 'e messias sa lang útbleau. left|thumb|150px|De [[apostel Petrus, in detail út in skilderij fan Albrecht Dürer.]]
Apia
Universiteiten
thumb|centre|600px|De haven fan Apia
Oleg Gontsjarenko
Oleg Georgijevitsj Gontsjarenko (Charkov, 18 augustus 1931 - Moskou, 16 desimber 1986) wie in Oekraynsk reedrider dy't útkaam foar de Sovjetuny.
Przewalskyhynder
Skaaimerken
thumb|left|250px|Przewalskyhynder.
Gedrach
Yn it wyld libje de Przewalskihynders yn sosjale groepen mei in dominante hynst, in dominante merje, oare merjes en de neikommelingen. Alle groepen hawwe in eigen gebiet, yn it gebiet rint it keppel sa’n 5 oant 10 kilometer deis. Der wurdt in protte iten en dronken. Yn de nacht komt it keppel byinoar en wurdt der sa’n fjouwer oeren sliept. Keppels komme wolris byelkoar yn it gebiet, faak bard dit sûnder problemen omdat de hynsten de merjes mear beskermje as it gebiet.
Hubertus fan Luik
Hubertus fan Luik (± 656 – 30 maaie 727) waard yn 708 biskop fan Luik en is in kristlike hillige. Hy stiet bekend as de "Apostel fan de Ardennen" en is beskermhillige fan de jagers. Oant yn de 20e iuw waard de hillige oanroppen om hûnsdûmens te genêzen troch de Hubertuskaai te brûken.
Jonkheid
Likernôch yn dy tiid (683) boaske Hubertus Floribanne, de dochter fan Dagobert, greve fan Leuven. Harren soan Floribert soe letter biskop fan Luik wurde.
Bibel
Namme
It wurd en de namme "bibel" komme fan it Aldgrykske τὰ βιβλία (tà biblía), wat "de boeken" betsjut. Dat wurd is it meartal fan biblion, wat oarspronklik brûkt waard as oantsjutting foar "papier", "geskrift", "boek(rôle)", al wie de oarspronklike betsjutting "lytse Byblos" of "lyts papyrus", mooglik ferneamd nei de stêd Byblos, dy't foar Grikelân de papyrusbast levere. Yn dy strekking fan "de boekrôlen", waard it wurd al foar it begjin fan 'e Westerske jiertelling troch hellenistyske joaden brûkt.
Boeken fan it Nije Testamint
Hjirûnder de opsomming fan 'e boeken fan it Nije Testamint. De kanon (en folchoarder) is dy fan 'e Nije Fryske Bibeloersetting fan 1978.
Nijhoarne
Strjitten
De strjitten yn Nijhoarne en ferklearring fan de strjitnammen.
Bibel
Aldste teksten en oerlevering
Yn de earste iuw nei Kristus ûntstie mei de kodeks in manier om langere hânskriften fêst te lizzen yn boekfoarm. De siden yn sa'n boek koenen likegoed fan papyrus of perkamint makke wêze. Resten fan papyruskodeksen mei Grykske teksten út it Alde en Nije Testamint stamje út de twadde en tredde iuw. It âldst bekende fragmint fan it Nije Testamint is de Papyrus 52 of Johannesfragmint mei in tekst út it Evangeelje fan Jehannes dat om it jier 125 ûntstien is. Fan it Nije Testamint binne noch gjin teksten fûn dy't op rôlen oerlevere wienen. Mei de ein fan de kanonisaasje fan de Tenach om it jier 135 hinne kaam ek de needsaak fan in unifoarme ferzje en fokalisaasje fan it Hebriuwske konsonanteskrift. Dêrmei begûn it tûzenjierrige wurk fan de Masoreten. It resultaat fan harren wurk waard brûkt foar de earste komplete Hebriuwske Bibelhânskrift fan de midsiuwen, publisearre yn 1008 mei de namme Codex Leningradensis (ek wol Codex Petropolitanus). Sûnt de Renêssânse wurdt de Hebriuwske ferzje fan de Tenach brûkt as boarne foar oersettingen.
De earste folsleine oersetting (1933/1943)
It hiele Frysktalige Nije Testamint kaam út yn 1933, en de earste folsleine bibeloersetting, fan dû. Geart Aeilco Wumkes en Eeltsje Boates Folkertsma, yn 1943, as in útjefte fan it Nederlands Bijbelgenootschap yn opdracht fan it Kristlik Frysk Selskip. Der is ek in bygeand boekje publisearre—By de Fryske Bibel— dy’t de tariedings fan it selskip foar it oersetten beskriuwt. Bygelyks wurdt der beskreaun dat doe de Fryske Bibel yn 1943 publisearre waard, der earst in Bibel nei Keninginne Wilhelmina stjoerd waard: "Yn 'e besettingstiid is al in Bibel nei hjar to London stjûrd. It is noch net bekind oft dy goed oerkommen is."
Akashi-Kaikyō Brêge
Skiednis
thumb|right|250px|Op de wei fan de Akashi-Kaikyō Brêge.
Arsjitektuer
De brêge is sa ûntwurpen dat it wynsnelheden oant wol 286 kilometer it oere hâlde kin en ierdskoddings fan 8,5 op de Skaal fan Richter. De twa grutste ûndersteuningstuorren komme 298 meter boppe de seespegel. Yn de simmer kin dêr troch de hjitte noch 2 meter by komme. Elts anker befet 350.000 ton oan beton. De stielen kabels hawwe 300.000 kilometer tried, de kabels hawwe in diameter fan 112 sintimeter en hat 36.830 ferskate kabeltried.
Robert I fan Skotlân
Oarloch om 'e troan
Yn it foarjier fan 1314 sloech Edwert fan Bruce mei in leger belis foar it Kastiel fan Stirling. De kastlein, Filips fan Mowbray, stimde deryn ta om dy fêsting oer te jaan as er foàr 24 juny net ûntset wie. Underwilens ferovere de Swarte Douglas yn maart fan dat jier Roxburgh, wylst Tomas Randolph, greve fan Moray, it Kastiel fan Edinburch ynnaam. Doe't Edwert II fan Ingelân letter dat jier persoanlik in leger nei Skotlân ta late om Stirling te ûntsetten, waard er yn 'e ferneamde Slach by Bannockburn beslissend ferslein troch in Skotsk leger ûnder lieding fan Robert de Bruce, in oerwinning wêrmei't de Skotske ûnôfhinklikheid foar krapoan trijehûndert jier (oant 1603) feilichsteld waard.
Fierdere oarloggen
No't it gefaar fan in Ingelske ferovering fan Skotlân ôfkeard wie, giene de Skotten sels yn 'e oanfal. It Ingelske leger waard weromdreaun oer de Skotske súdgrins, wêrnei't Skotske legers de Noardingelske greefskippen Kumbria, Noardumberlân, Yorkshire en Lancashire plonderen. Mei de oerwinning te Bannockburn noch farsk yn oantinken foel Robert yn 1315 Ierlân binnen, dat ek troch de Ingelsen oerhearske waard. Dêr kamen se Donal mac Brian O'Neill, de kening fan Tyrone, te help, en iepenen se in nij front tsjin 'e Ingelsen.
Ferstjerren
Underwilens wie Robert yn 'e minnichte rekke troch in sykte dêr't er teminsten sûnt 1327 al oan litte. Neffens guon kontemporêne, mar útlânske boarnen (de Kronyk fan Lanercost en de Scalacronica) soed er mei lepra oanhelle rekke wêze, mar dat liket ûnwierskynlik, mei't gjin inkele Skotske boarne dy sykte neamt en der ek gjin inkeld bewiis is dat de kening by syn neiste famylje, freonen, hôvelingen of bûtenlânske diplomaten weiholden waard (wat doedestiden de iennichste wize wie dat besmetting mei lepra foarkomd wurde koe). Boppedat betsjut de Midsiuwske ûnkunde op it mêd fan krupsjes, dat eltse hûdsykte wol foar lepra holden wurde koe. Moderne histoarisy binne sadwaande fan betinken dat it folle wierskynliker is dat Robert litte oan tuberkuloaze, syfilis, in senuwsykte of in rige oerhalen.
6 maart
Berne
thumb|100px|Shaquille O'Neal
Marty Feldman
Martin Alan (Marty) Feldman (Londen, 8 july 1934 – Meksiko-Stêd, 2 desimber 1982) wie in Ingelske akteur, komyk en regisseur, ferneamd om syn útpûljende eagen, dy't it gefolch wiene fan in skyldkliersykte.
Wringe (stek)
In Wringe is in hikke mei tradisjonele foarm, faak primityf makke mei sturt (as tsjinwicht) dat op ien fan de daampeallen steunt en dêrom draaiend iepen en ticht dien wurde kin. Wringen wiene benammen yn De Wâlden te finen.
The Road (Saba)
Oanlis
Josephus Lambert Hassell, in pleatslike timmerman en in autodidakt op it mêd fan it bouwen fan diken, tocht hjir oars oer. Hy folge in kursus om kennis op te dwaan oer it bouwen fan diken om dêrnei, yn de twadde helte fan de jierren ’40, mei in pear pleatslike eilânbewenners te begjinnen oan de fierdere oanlis fan de dyk. Yn 1951 wie it part tusken The Bottom en Windwardside klear. It lêste stikje, fan Zions Hill nei it fleanfjild, waard yn 1961 oanlein.
Tinkstien
Yn neitins oan Josephus Lambert Hassell 1906-1983, bouwer fan dizze dyk ‘dy’t nea boud wurde koe’.
Pagan's Mind
Pagan's Mind is in Noarske metalband oprjochte yn 2000 yn Skien troch sjonger Nils K. Rue, drummer Stian Kristoffersen, en gitarist Thorstein Aaby. De band brocht yn 2000 syn debútalbum Infinity Divine út. Pagan's Mind hat fiif studio-albums en twa live-albums útbrocht.
Fantasijsport
Fantasijsport of fantasysport (ek, mar minder algemien, bekend as rotissery of roto) is in soarte fan spultsje dat faak spile wurdt oer it ynternet. De dielnimmers stalle dêrby tinkbyldige of firtuële teams gear, besteande út echte spilers fan in profesjoneel beoefene sport. Dy teams wurde dan tsjininoar ynset yn in ûnderlinge kompetysje, wêrby't de útslaggen fan 'e wedstriden basearre binne op 'e statistyske prestaasjes fan 'e echte spilers yn echte wedstriden. Dy prestaasjes wurde dan omset yn punten dy't gearstald en opteld wurde neffens in spylopstelling dy't útkeazen is troch 'manager' fan it fantasijteam. It puntesysteem kin ienfâldich genôch wêze dat it mei de hân byholden wurde kin troch in 'kompetysjekommissaris', dy't de hiele kompetysje bewurkmasteret en koördinearret. Mar it kin ek wêze dat der foar it byhâlden fan it puntesysteem ferlet is fan in kompjûterprogramma, dêr't de echte prestaasjes en resultaten fan 'e wiere spilers fan 'e sport yn ynfierd wurde. Yn fantasijsporten kinne de managers fan 'e fantasijteams spilers keapje en ferkeapje krekt sa't dat yn 'e echte sport ek dien wurdt.
Nasjonale Deadebetinking
Nije Tsjerke
De nasjonale betinking op 'e Daam yn Amsterdam fynt plak neffens in fêst patroan. Yn 'e Nije Tsjerke oan de Dam fynt in seremoanje plak dêr't, njonken it Keninklik Hûs en regearsfertsjintwurdigers, ek kriichsslachtoffers en neibesteanden by binne. De seremoanje begjint om 18:55 oere, duorret in healoere en wurdt live útstjoerd op ien fan 'e publike netten. By de seremoanje wurdt ek de 4 maaie-lêzing útsprutsen. Om 19:50 oere ferlit de Keninginne de Nije Tsjerke en rint, tegearre mei de kroanprins en kroanprinsesse en in pear politike en militêre hege amtners, troch in earekûlwaar fan feteranen nei it monumint op 'e Dam. Foar it monumint stiet de groep stil.
Frits Booy
Sinteklaaskultuer
Frits Booy is in fûl strider foar it behâld fan it sinteklaasfeest fanwegen it weardefolle kultuerhistoaryske, sosjale en kreative karakter derfan. Hy is bestjoerslid fan de stichting Nationaal Sint Nicolaas Comité en mei-auteur fan Sint Nicolaas van A tot Z [ 3 ]. Hy skreau artikels oer sinteklaasletters, - gedichten en - surprises yn û.o. it tydskrift "Traditie" fan it Nederlands Centrum voor Volkscultuur en Immaterieel Erfgoed yn Utert en publisearre de oant no ta iennichste monografy oer Swarte Pyt: Op zoek naar Zwarte Piet. . Yn Sinteklaastiid jout er lêzingen oer de histoarje fan de sinteklaaskultuer. Ta syn boekesamling hearre 150 Sinteklaasboeken.
Helga Deen
Libben
Helga's famylje flechte foar de nazys nei Nederlân. Yn Tilburch gie hja nei de Ryks-HBS. Har mem stipelearre har kultuerele ûntjouwing; Helga spile piano en koe goed tekenje. Sy rekke fereale op de jonge keunstskilder Kees van den Berg.
Earste Brief fan Petrus
Fryske oersetting
De earste folsleine Fryske oersetting fan 1 Petrus stie yn it Nije Testamint fan Wumkes en Eeltsje Boates Folkertsma, dat yn 1933 útkaam en dat fan 1943 ôf ûnderdiel útmakke fan 'e earste Fryske bibeloersetting. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan 1 Petrus waard dêrby dien troch drs. H. Dijkstra, dy't op taalkundich mêd ûnderstipe waard troch perfester dr. Jelle Hendriks Brouwer.
Kleastersyl
Kleastersyl is in âlde syl dy't lein is troch it Kleaster Ealsum yn de Leppedyk by Aldskou. Nei de oanlis fan de Nije Slachte is Kleastersyl ferfallen.
Israeliërs
Befolking
thumb|Fersprieding fan de Arabyske mienskippen yn Israel Israel hie yn 2013 in befolking fan 8 miljoen minsken, dêr't it Israelysk Buro foar de Statistyk 75,3% as Joaden, 20,7% as Arabieren en 4% as oaren registrearre. Ek wurde de bewenners fan de Israelyske delsettings yn de besette Palestynske kriten dêrby rekkene. 280.000 Israelyske kolonisten wenje yn it troch Israel besette Westjordaanlân, 190.000 yn East-Jeruzalim en 20.000 yn de Golanhichte.
Sies Bleeker
Sies Bleeker (It Hearrenfean, 12 desimber 1941 – dêre, 5 maaie 2014) wie in byldzjend keunstner.
Andamaanske See
De Andamaanske See leit yn it súdeasten fan de Golf fan Bengalen, besuden Myanmar en westlik fan Tailân. De see is in diel fan de Yndyske Oseaan. Yn it westen wurdt de see begrinzge troch de eilannekloften fan 'e Andamanen en de Nikobaren, dy't beide ta Yndia hearre. 200px|left|thumb|De Andamaanske See mei yn it noarden griene algen en sedimint út de rivier de [[Irrawaddy.]]
Geaten
Opname fan 'e Geaten yn it Sweedske keninkryk
Histoarisy tinke dêrom hjoed de dei dat it Keninkryk Sweden yn 'e Midsiuwen oprjochte waard trochdat de Sweden en de Geaten de lapen gearsmieten om sterker te stean tsjin fijannen fan bûtenôf, benammentlik de Denen. Neffens Curt Weibull soe dy folsleine yntegraasje fan 'e Geaten yn it Sweedske keninkryk om it jier 1000 hinne plakfûn hawwe, mar guon fan syn kollega-histoarisy binne fan tinken dat soks earder barde, teminsten foàr de njoggende iuw en mooglik al sa ier as de sechsde iuw. Neffens harren is it swijen oer it Geatyske keninkryk yn histoaryske boarnen út 'e njoggende iuw te ferklearjen trochdat dat keninkryk doe net mear bestie. Dat soe befêstige wurde troch it ferslach fan Rimbert oer it sindelingewurk fan Ansgar, wêryn't de Sweedske kening foarsteld wurdt as de iennichste soeverein yn syn kontrei, dy't net inkeld nauwe bannen ûnderhâldt mei de kening fan 'e Denen, mar ek mei dy fan 'e Franken. Oan 'e oare kant litte de âldste Midsiuwske Sweedske boarnen in Sweedsk keninkryk sjen dat yntern ferskillen hat op it mêd fan wetjouwing en fan mjitten en gewichten tusken de lannen fan 'e Sweden en de Geaten. Ek meitsje dyselde boarnen der gewach fan dat der oant yn 'e tolfde iuw keningen wiene dy't harsels rex gothorum neamden, en dat ien fan dy keningen de earste monarch fan in feriene Sweden waard.
De Jutske hypoteze
Lykwols, de algemien akseptearre identifikaasje fan it Aldingelske Gēatas mei it Aldnoarsk Gautar en it Sweedske Götar is basearre op 'e waarnimming dat de ēa-twaklank fan it Aldingelsk korrespondearret mei de au-twaklank yn it Aldnoarsk en de ö-fokaal yn it Sweedsk. Dêrby komt noch dat yn it Aldingelske epos Beowulf fernijd wurdt dat de Gēatas eastlik fan 'e Dani wenje; de Dani binne de Denen, dy't yn 'e Iere Midsiuwen yn har wengebiet beheind wiene ta de Deenske Eilannen en de súdpunt fan it fêstelân fan Sweden. Fierders wurde de Jutten yn Beowulf ek neamd, nammentlik as Ēotena (genityf) en Ēotenum (datyf). Ek yn it Aldingelske gedicht Widsith wurde sawol de Geaten as de Jutten neamd, en de Jutten hjitte dêr Ȳtum.
Paul Nowee
Paul Nowee (De Haach, 25 juny 1936 - dêre, 30 septimber 1993) wie in Nederlânsk sjoernalist en skriuwer fan berne- en jeugdboeken.
Treinramp by Larissa
Belutsen treinen en omstannichheden
By de ramp wiene in passazjierstrein en in frachttrein belutsen:
Megalodon
Uterlike skaaimerken
Bettere kennis fan it gebit fan haaien en akkuratere werjeften fan spierstruktueren soarge derfoar dat dy lingte letter nei ûnderen ta bysteld waard. Yn 'e 1990-er jierren wiene marine biologen as Patrick J. Schembri en Staphon Papson noch fan betinken dat de megalodon in maksimale lingte berikke koe fan 24 oant 25 m. M.D. Gottfried et al. sloegen lykwols foar dat 20,3 m de absolute maksimumlingte wêze moast. Tsjin 'e ein fan 'e 2000-er jierren ûntstie der in konsensus ûnder saakkundigen dat de megalodon in lingte hie fan yn elts gefal mear as 16 m. C. Pimiento en C.F. Clements ornearren yn 2014 dat de maksimale lingte wierskynlik om 'e 18 m hinne lein hawwe moat.
Fretten
De megalodon libbe tagelyk mei reuseftige rôftoskwalfisken dy't besibbe wiene oan 'e hjoeddeistige potfisk, en dy't mei de megalodon konkurrearren om proaidieren. It liket der sterk op dat dy rôftoskwalfisken evoluëarren ta in soarte dy't yn groepen libbe en jage fanwegen it gefaar dat ien fan harren allinne rûn yn in konfrontaasje mei in megalodon.
Utstjerren
De reden fan it útstjerren fan 'e megalodon wurdt noch ûndersocht. Saakkundigen hawwe ferskate mooglike oarsaken op 't aljemint brocht. Sa soe it útstjerren kommen wêze kinne troch it ôfkuoljen fan 'e oseänen dy't yn gong sette nei it Mioseensk Klimaktysk Optimum, likernôch 15 oant 17 miljoen jier lyn. In bykommende faktor soe yn dat ferbân it sakjen fan it seenivo west hawwe kinne, dat feroarsake waard troch it ûntstean fan 'e poaliiskapen, dêr't in protte seewetter yn fêstlein waard. It ûntstean fan 'e poalkapen soarge wer foar it foarkommen fan iistiden, dy't de oseänen noch fierder ôfkuolje lieten. De megalodon, dy't in dúdlike foarkar foar waarmere seeën hie, soe hiel goed min oer dy feroarings kinnen hawwe kinne.
In trêde mooglike reden foar it feit dat de megalodon it ôflei, soe wêze kinne dat de grutte rôfhaai te meitsjen krige mei nije konkurrinsje dêr't er net tsjin op koe. Men tinkt dan benammen oan grutte rôfdolfinen fan it skaai fan 'e swurdwalfisken (Orcinus), dy't yn it Plioseen foar it earst ta ûntwikkeling kamen. (Hjoed de dei hat dat skaai noch mar ien libbene soarte, de orka). De measte hjoeddeistige wittenskippers hâlde it op in kombinaasje fan 'e neamde faktoaren.
Laila Schou Nilsen
Laila Schou Nilsen ferstoar op 30 july 1998, yn 'e aldens fan 79 jier.
Anne de Boer
Direkteur fan de Fersekeringsfûnsen (Koöperatyf Fersekeringsfûns, Underling Boerefersekeringsfûns en Underling Syktefersekeringsfûns), dêr wurksum sûnt 1932 (nei stúdzje te Rotterdam) en sûnt maaie 1940 direkteur (oant july 1972). Sûnt de oprjochting yn 1946 oant 1972 lid fan it bestjoer fan it ynstitút foar Lânboukoöperaasje yn Fryslân. Fan de oprjochting yn 1967 ôf fise-foarsitter fan it bestjoer fan de stifting Permaninte lânboumanifestaasje De Flevohof en fan 1964-1972 foarsitter fan de Keamer fan Keaphannel en Fabriken foar Fryslân.
Thomas Blakiston
Libben en wurk
Blakiston wie in soan fan boargemaster Major John Blakiston, de twadde soan fan Sir Matthew Blakiston, 2e Baronet. Jane, dochter fan dûmny Thomas Wright, rektor fan Market Bosworth, Leicestershire wie syn mem. Blakiston ferkende it westen fan Kanada op de Palliser-ekspedysje tusken 1857 en 1859 (Hy ferneamde dêr in pear marren nei de Ingelske naturalist en ûntdekkingsreizger Charles Waterton, de Waterton Lakes). Yn 1861 fear er de rivier de Jangtse yn Sina op, fierder as hokker oare westerling foar him dien hie. De neifolgjende perioade fan syn libben hâlde er yn Japan ta en waard ien fan de meast wichtige naturalisten yn dat lân. Hy ferfarre yn 1885 nei de Feriene Steaten. Blakiston stoar yn de âldens fan 58 jier oan in pneumony yn oktober 1891 doe’t er yn San Diego, Kalifornje wie en kaam te hôf yn Kolumbus, Ohio.
Earste Brief fan Jehannes
Fryske oersetting
De oersetting fan Folkertsma kaam neitiid yn it Nije Testamint fan Wumkes en Folkertsma te stean, dat yn 1933 útkaam en dat fan 1943 ôf ûnderdiel útmakke fan 'e earste Fryske bibeloersetting. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan 1 Jehannes waard dêrby dien troch drs. H.J. Brouwer, dy't op taalkundich mêd ûnderstipe waard troch perfester dr. Jelle Hendriks Brouwer.
Antoninus Pius
Opkomst
Antoninus Pius waard berne yn de Gallyske provinsjestêd Nemausus (tsjintwurdich Nîmes) yn it jier 86. Hy kaam út in foaroansteande Romeinske famylje en soe nei de dea fan Aelius Caesar op 1 jannewaris 138, de nije kandidaat wurde om keizer Hadrianus op te folgjen. Keizer Hadrianus adoptearre him op 25 febrewaris as soan. Antoninus wie doe al 52 jier âld. In betingst foar de opfolging wie lykwols dat Antoninus de 17-jierrige Markus Aurelius en de 8-jierrige Lusius Ferus as soannen adoptearje soe.
Histoariografy
Antoninus is de iennige fan alle Romeinske keizers dêr't it libbensferhaal fan oerlevere is troch mar ien dokumint de Historia Augusta, in ûnbetrouber wurk mei in protte sels optochte ferhalen. In protte details fan syn libben binne troch skiedkundigen basearre op publike fermeldings dy't oer him fûn binne.
Frysk op kompjûters
It skriuwen fan Frysk op kompjûters is net sûnder tûkelteammen. Om't de measte kompjûters yn de Feriene Steaten ûntwikkele binne, is der faak net achte op it ynfieren fan letters dy't net yn it Ingelsk brûkt wurde. Yn it bysûnder is it skriuwen fan letters mei diakrityske tekens,^ ´ ` ¨ ensfh., net sûnder mis mooglik. Ferskate programma's en bestjoeringssystemen binne oanpast oan it ynfieren fan oare tekens en fral foar grutte talen binne der aparte kaaibuorden makke, mar der is gjin oplossing dy't foar eltse taal en elts programma jildt.
Frysktalige programma's
Dêr’t it skriuwen fan Frysk al in probleem is, binne der fansels ek net folle programma's dy’t Fryske tagong hawwe. Dat jildt benammen foar bestjoeringssystemen. Der binne al wat projekten om foar iepenboarne programmatuer de tagong oer te setten nei it Frysk ta.
Programmeurs fan iepenboarneprogramma's, stelle yn it miene bydragen fan elkenien oan (nije) oersettingen tige op priis, om't it de status fan it programma ferheget en mear brûkers bynt. Sawol it programmearjen as it oersetten is meast hobbywurk. Foar it skriuwen en ûnderhâld fan oersettingen is gjin hege kompjûterkennis fereaske, mar wol bedreaunens mei it gebrûk fan it programma.
Transistor
Skiednis
De earste op silisium basearre transistor waard makke troch Texas Instruments yn 1954. Dat wie it wurk fan Gordon Teal in ekspert yn it produsearjen fan tige suvere kristallen, dy't dêrfoar by it Bell laboratoarium wurke.
Yn 1956 krigen John Bardeen, Walter Brattain en William Shockley de Nobelpriis foar de Natuerkunde foar harren ûndersyk nei healgelieders en de ûntdekking fan it transistoreffekt.